ming030890/wiki-yue-high-quality huggingface dataset:
香港仔水塘道

香港仔水塘道（英文：Aberdeen Reservoir Road），舊時叫押巴甸水塘道，係香港香港仔到灣仔峽一條馬路，由香港仔嘅香港仔大道同洛陽街交界開始，去到灣仔峽嘅金馬麟山道。街名係嚟自香港仔水塘。
香港仔舊大街

香港仔舊大街（英文：Old Main Street, Aberdeen），係香港香港仔一條馬路，兩邊都連住香港仔大道。
香港仔海峽

香港仔海峽係香港香港島黃竹坑南朗山同鴨脷洲之間嘅海峽，而家係香港仔南避風塘一部份。
香港仔水塘

香港仔水塘係香港香港島南部香港仔郊野公園入面兩個水塘，分為香港仔上水塘同香港仔下水塘。兩個水塘總容量126萬立方米，1931年開始用。
維基同享有多媒體嘅嘢：Aberdeen Reservoirs
香港仔消防局暨救護站

香港仔消防局暨救護站（英文：Aberdeen Fire Station Cum Ambulance Depot）係香港消防處一座消防局同救護站，響香港島南區香港仔黃竹坑南風道1號，為咗配合香港海洋公園擴建同黃竹坑未來發展帶嚟嘅需求而搬到呢度起，2010年6月開工，使咗1.722億港紙（包括拆舊消防局工程），2012年8月完工，同年9月28號開張。香港仔消防局暨救護站亦係香港第一座有纜車救援訓練設施嘅消防局。

舊址用途
舊消防局塊地將來點用，地區人士同區議員建議起南區第一座政府合署大樓，容納各香港政府部門辦事處，但係政府就話計劃改做商貿用。
香港仔網球及壁球中心

香港仔網球及壁球中心，香港室內體育館之一，亦有戶外場地，專門玩壁球、網球，喺香港仔海旁道一號，近鴨脷洲大橋，英文叫Aberdeen Tennis and Squash Centre。行政上歸南區。一九九九年一月十八號開張，歸康樂及文化事務署管。
香港仔海傍道

香港仔海傍道（英文：Aberdeen Praya Road）係香港1號幹線起點，響香港島西南面香港仔海邊，隔籬係香港仔魚類批發市場同香港仔華人永遠墳場，東面連住黃竹坑道同鴨脷洲大橋交界（同香港仔大道平行），西面連住石排灣道，全程三線雙程分隔道路。

路名
香港仔海傍道顧名思義係因為喺香港仔海邊而有呢個名。另外，香港仔海傍道嘅官方中文名用咗有企人邊嘅「傍」字，但區內近似路名田灣海旁道同鴨脷洲海旁道嘅官方中文名都係用無企人邊嘅「旁」字。
維基同享有多媒體嘅嘢：Aberdeen Praya Road
香港仔海濱公園

香港仔海濱公園，香港公園之一，遊樂場之一，喺香港仔海皮，香港仔海傍道，英文叫Aberdeen Promenade。行政上歸南區。設施有籃球場。1992年開張。
香港仔站

香港仔站（Aberdeen Station）係香港一鐵路車站，喺香港島香港仔，歸港鐵南港島綫西段，而家重建議緊。
編輯
南港島綫西段（計劃緊）
麥路人

《麥路人》（英文：i'm livin' it），係2020年上畫嘅港產片，由郭富城、楊千嬅、萬梓良、張達明、劉雅瑟、鮑起靜、顧定軒、吳嘉星主演，黃慶勳執導。2017年簽約，2018年開拍，電影用香港嘅「麥難民」（麥當勞寄宿者）做主題。廣東話入面《麥路人》同「陌路人」同音，更凸顯其主題。
呢套戲原本喺2020年初上畫，但由於武漢肺炎香港疫情嘅關係，而褪到9月17號上畫。

故事簡介
曾經係金融才俊嘅阿博（Bowen），終日喺24小時快餐店借宿，店內有唔少同路人同阿博為伍，相互改寫各自人生。 分別有一直為奶奶還債而債台高築又帶著囡囡嘅媽媽、唔敢返屋企嘅等伯、離家出走嘅少年深仔，仲有暫居庇護宿舍嘅歌女秋紅都以阿博為首，各人互相扶持，盡力幫助彼此走過人生低谷.....

取景
呢套電影主要喺土瓜灣馬頭圍道駿豪居一個空置地舖，用70萬搭出「麥當勞」景，同埋旺角花園街一帶取景。

票房
電影香港上映5日，突破300萬累積票房，去到10月5號票房累積突破700萬。

郭富城力數楊千嬅醜樣
楊千嬅同郭富城為呢套電影宣傳嘅時候，喺一間電影院接受無綫電視節目《東張西望》嘅訪問，期間郭富城忽然指住電影螢幕，扮嗮肉緊不停講「楊千嬅好醜樣、楊千嬅眼袋好大、楊千嬅好醜樣」，就算楊千嬅有意插嘴郭富城都無理，而郭富城最後以「角色設計」作為打圓場。期間楊千嬅表現非常尷尬，雖然郭富城亦有讚楊千嬅係為咗說服觀眾好專業，但訪問嘅片段得到好多網民嘅關注，甚至有啲網民話郭富城其實係真心踩楊千嬅。

楊千嬅成為電影宣傳入面受到爭議嘅對象
電影宣傳期間，楊千嬅成為一啲網民（泛民主派支持者）爭議嘅對象，演出亦有部分人批評。
電影公開上映之前，楊千嬅喺香港修例風波入面嘅言論偏向親中陣營，因而喺連登討論區，有啲人就認為要杯葛呢套戲。時事評論員黃世澤就指，依家將演出角色同自己立場割裂，已經近乎無可能。佢又話，演員要有修養，楊千嬅如果無自己政治信仰嘅堅持，咁樣演社會議題或政治有關角色嘅時候，就會被質疑到底係咪相信呢樣嘢，係咪真係關心呢個議題。

香港以外
呢套電影喺「東京國際電影節」全球首映，入圍「亞洲未來」單元。其後分別獲邀成為第四屆「倫敦東亞電影節（英文：London Asian Film Festival）」同埋第四屆「澳門國際影展暨頒獎典禮」嘅閉幕影片。男主角郭富城喺「倫敦東亞電影節」獲邀為「焦點影人」，仲攞埋最佳男主角。
麥詩晴

麥詩晴（英文：Mak Sze Ching Ceci，1997年1月24號—），係香港無綫電視女藝員，亦係2020年度香港小姐競選十強佳麗。

簡歷
麥詩晴香港出世，讀過香港浸會大學。

參加選美
2020年，麥詩晴參加嗰年度香港小姐競選，並喺入選後辭任業務經理工作。
麥迪文

麥迪文（Matt Damon，1970年10月8號—）係美國電影人，1997年同賓艾佛力憑電影《驕陽似我》劇本攞奧斯卡金像獎最佳原著劇本獎。
麥道

麥唐納道格拉斯（McDonnell Douglas）係美國一間飛機製造商，由麥唐納同道格拉斯兩間飛機製造商合併而成，1967年開張。1997年併入波音旗下。
麥貝夷

麥貝夷（英文：Karene Mak，原名麥翠蘭，1986年3月1號—）係香港女歌手，2010年出道。
麥迪臣

麥迪臣（Madison）係美國威斯康辛州首府，大約住咗25萬人[咩時候？]。
風蝕

風蝕（英文：Aeolian processes）係地質學入面由風塑造地球（或其他行星）表面外貌嘅過程。
風褸

風褸（粵拼：fung1 lau1英文：windbreaker）係種長袖褸，前面扣埋，質料比較薄，主要用嚟擋風同埋啲細雨。通常都做到好輕，係用合成物料做嘅。
風起了

《風起了》（粵拼：fung1 hei2 liu5，日文：風立ちぬ）係知步里工作室出嘅動畫作品，由宮崎駿執導、製作同埋編劇，2013年7月20號喺日本上畫。呢套戲嘅内容係由零式戰鬥機嘅設計者堀越二郎嘅生平度取材返嚟。
風車星系

風車星系 （Messier 101）係喺大熊座嘅一嚿螺旋星系，同地球隔咗2100萬光年，喺1781年畀Pierre Méchain發現。
風筒

風筒係一隻用來吹乾頭髮嘅電器。佢係用摩打一邊抽空氣，令到加速空氣流動，形成風，風通過一組發熱線，變熱。響另一邊筒身將啲熱風吹出嚟，如果發熱線冇著，風係室溫，或者係凍風。 風吹落濕嘅頭髮上面，上面水份就快啲蒸發走，做到快乾嘅效果。
風筒除咗用嚟吹乾頭髮之後，重可以幫手控制頭髮定型。洗濕頭嗰陣時，頭髮部份氫鍵會暫時消失，咁原有髮型會消失，而頭髮乾咗髮型就會變。響頭髮重係濕嗰陣，就可以梳好髮形，用風筒快速吹乾，做到定型嘅效果。

第二啲用法
風筒除咗用嚟吹頭髮之外，啲人亦都用佢嘅熱風當架生來使，例如吹軟塑膠膜。
風行全世界

《風行全世界》（Blowing In The World）係Now TV製作嘅旅遊節目，一共有三輯，加埋有47集，主持係杜如風。節目主持會走訪世界10個大城市，包括巴黎、新加坡、北京、倫敦、紐約、蘇梅島、不丹、馬來西亞、墾丁、東京。主持抱住專業同埋負責任嘅享樂主義精神，立志攻陷全世界唔同嘅城市，用狂風掃落葉式嘅玩樂生活，發掘非一般嘅旅遊體驗。

播出時間
第一輯喺Now香港台播出，由2010年4月3號開始到7月24號，逢星期六20:30-21:00播出，23:30-00:00重播。ViuTV就喺2016年7月4號開始到10月24號，逢星期一12:20-12:55播出。
第二輯喺Now 101播出，由2011年2月13號開始到6月5號，逢星期日21:30-22:00播出。ViuTV就喺2016年12月12號開始到2017年4月10號，逢星期一12:20-12:55播出，1月2日暫停播映。
第三輯喺Now 101播出，由2013年4月3號開始到12月23號，逢星期一22:30-23:00播出。ViuTV就喺2017年6月26號開始到2017年9月18號，逢星期一12:20-12:55播出。

第一輯
目的地：巴黎、新加坡、北京。

第二輯
目的地：倫敦、紐約、蘇梅島。

第三輯
目的地：不丹、墾丁、馬來西亞、東京。
黃雀行動

黃雀行動（Operation Yellowbird）係個營救行動，協助1989年六四事件中畀中共通緝嘅異見人士，逃離中國大陸。行動總指揮係香港商人陳達鉦，另外重要人物重有羅海星等。

名
營救行動最初無名，到1991年，岑建勳接受英國廣播公司訪問，提到中國成語「螳螂捕蟬，黃雀在後」，先至叫做「黃雀行動」。

過程
行動響1989年6月下旬開始，到1997年香港主權移交之前結束，期間有300幾人，透過黃雀行動，逃離中國大陸。
1989年6月13號，中共政府公佈，通緝以北高聯為首嘅21名民運領袖。同時，香港開始為營救呢班人，策劃行動。吾爾開希、柴玲、封從德、陳一咨、蘇曉康等由翌月起，陸續逃離中國大陸，行動由沿海城市經香港，去到海外。
1989年10月，其中兩名成員，黎沛成同李龍慶，響湛江救王軍濤同陳子明，畀中共人員逮捕同判刑，其後響陳達鉦營救下獲釋，而陳達鉦後尾亦淡出黃雀行動。
透過黃雀行動登陸香港嘅大陸人，除咗民運人士外，亦有解放軍同公安，其中一啲軍人更身懷武器抵港。
黃長水

黃長水，香港已故福建籍親中派商人，曾經做過旅港福建商會理事。

政治參與
佢一直支持中共政權，喺1949年10月1號參加咗開國大典，又出席過中國人民政治協商會議第一屆全體會議。
不過，因應佢幫助中共喺香港嘅滲透工作，香港政府喺1951年向佢發出「不受歡迎」嘅政令，要求佢即時離境。被香港政府驅逐出境後，佢喺中國棄商從政。

家庭
佢阿爸係黃世仙。
黃長發

黃長發（英文：François Wong Cheung Fat；法文：François Huynh；越南文：Huỳnh Trường Phát，1985年3月28號—），2006年香港先生冠軍，做過無綫電視藝人。佢係法籍華人，祖籍廣東潮州，喺法國出世，父母係越南華裔。

簡介
黃長發喺參選香港先生競選之前，佢喺法國就學。黃長發喺法國時曾經任職超市豬肉檔師傅。
喺2006年7月嘅香港先生選舉中嘅「瀟灑組」，黃長發成為瀟灑組冠軍，其後擊敗2005年香港先生，成為新嘅香港先生。成為香港先生之後，繼而簽約無綫電視成為旗下藝人。
黃長發嘅阿哥係黃祥興（Stephen Wong），黃祥興都曾經喺2005年香港先生選舉中參選，但未能勝出。
黄長發曾經傳出姊弟戀：2009年同鞋王三奶李姿霆（Karen）玩姊弟戀，當時得23歲嘅佢，因為教法文而搭上比自己大16年、有個5歲女嘅Karen，當其時，黃長發唔理屋企人反對，為對方退出幕前，Karen亦不惜放棄每月8萬蚊「包養費」，離開鞋王。
喺2009年2月，黃長發宣告半退出娛樂圈。原因係佢嘅廣東話唔太靈光，應付唔到TVB嘅工作，但佢需要賺錢維持生活，所以轉行做會計師。
近年又轉行，喺模特兒公司做經理。佢向拍拖四年嘅捷克籍模特兒女友Zuzana求婚成功，並計劃2015年7月喺布拉格舉行婚禮。
黃閣站

黃閣站（粵拼：wong4 gok3 zaam6；英文：Huangge Station）係廣州地鐵4號綫嘅車站，2006年12月30號開放，位置喺南沙區黃閣鎮黃閣大道同市南路嘅交界西南角。
佢係4號綫一期嘅其一車站。曾經喺2006年12月30號朝頭早開始一直到2007年6月27號最後一班車開出為止，屬4號綫嘅南邊終點站同廣州最南邊嘅車站。

樓層
呢個站凈得地上嘅三層樓。其中地上一樓係緩衝平太，地上二樓係站廳，而地上三樓係4號綫嘅月台。雖然車站冇休息室同母嬰室，但有廁所，喺2樓收費區嘅車站控制室隔籬。

站廳
新造站嘅收費區喺站廳嘅中間偏西位，東邊係人行通道。而收費區入面有扶手電梯同樓梯、專用𨋢往返月台都得。

月台
呢個站有1個島式月台同1個側式月台，喺黃閣大道同市南路嘅交界西南角嘅上空。曾經喺開通初期，兩邊嘅月台都開放。但喺2007年6月28號延長到金洲之後，原先嘅側式月台降級成除咗喺緊急情況下先至開放之外，其它時間都唔對外。家下凈開放島式月台畀乘客坐車。
另外，呢個站嘅南邊有條雙存車線響度。喺4號綫一期全線開通嗰陣用咗呢啲存車線返轉頭直到2007年6月27號尾班車收車為止。而呢個站嘅北邊重有條渡線響度。

商舖同自助服務
而家嘅新造站有冇商舖。但凈得部好易機嘅自助服務響度。
自助服務
好易（Hotye）多媒體自助服務終端

出入口
A出入口，佢係呢個站嘅唯一出入口。
呢個站得A呢個唯一出入口。

規劃
呢個站最先喺2003年嘅《近期線網規劃實施調整方案》入面出現，嗰時係3號綫嘅車站。後嚟但後嚟嘅局部修改方案入面改成4號綫嘅車站重延長至南沙一帶，位置同而家差唔多。但佢屬路線嘅中途站之一。後嚟喺2004年4月25號先至批准起得。

施工
2004年6月份，車站開始逳手起。工程一直都到2006年11月底先至搞掂。

開通
2006年12月30號，呢個站同3號綫一樣，喺4號綫一期開通咗之後正式開咗呢個站。期間一直做住南邊嘅終點站同廣州最南邊嘅車站份，直到2007年6月28號，由於路線又繼續向南延長多兩個站而降級成4號綫中途站。

利用狀況
呢個站附近都係啲鄉下山旮旯地方，亦近住黃閣鎮人民政府等機關事業單位。附近重有黃閣體育公園同蓮溪鳳山公園。所以早晚高峰期間有好多人上落，平時比較冷清。
另外，亦有乘客揀呢個站落車轉巴士到沙仔嗰邊。
黃陂區

黃陂區係中國湖北武漢一個市轄區，總面積2261平方公里，人口111萬。
黃閣汽車城站

黃閣汽車城站（粵拼：wong4 gok3 hei3 ce1 sing4 zaam6；英文：Huangge Auto Town Station），規劃時期嗌過黃閣北站（wong4 gok3 bak1 zaam6；Huangge North Station），施工期間嗌過廣州豐田汽車城站（Guangzhou Toyota Auto Town Station），係廣州地鐵4號綫嘅車站，2006年12月30號開始營運，位置喺南沙區黃閣鎮蓮溪村市南大道近雞谷山路口東南角嘅涌邊。
佢亦係廣州地鐵其一高架車站。雖然佢嘅中文站名同9號綫嘅花都汽車城站一樣，都係用咗「汽車城」三個字，但係英文名受到周邊企業用咗唔同名嘅關係而變成唔同名。

外觀
從出面睇黃閣汽車城站個樣
同其它嘅4號綫嘅高架站一樣，外觀好似個盒噉，但最頂嘅光棚有弧形折角，頂部冇連埋一齊，而且車站嘅出面都冇大隻字印住個站名響度。

樓層
呢個站有兩層樓嘅地上室。其中地面係車站嘅設備同公路，地上二樓係公共站廳同行人過街天橋，地上三樓係4號綫月台。雖然車站冇休息室，但廁所喺東站廳收費區入面嘅車站控制室隔籬。

站廳
東涌站嘅收費區喺站廳嘅西北、東南兩邊，各站廳都有個出入口。收費區有扶手電梯同樓梯、專用𨋢往返月台。兩個站廳唔理係免費區定收費區，都有人行天橋連埋一齊。

月台
呢個站有2個側式月台，喺南沙區黃閣鎮蓮溪村市南大道近雞谷山路口東南角嘅涌邊上空。

商舖同自助服務
而家東涌站入面冇鋪頭，凈係得2台自助服務設施畀乘客用，包括1台自動販賣機同埋1台可以充羊城通、交水電費同交通嘅罰錢、查地鐵嘅路線、頭尾班車嘅機同中國電信公共電話亭。
自助服務
自動販賣機
M-Touch地鐵資料查詢
中國電信公共電話亭

出入口
黃閣汽車城站冚唪唥嘅出入口A出入口A出入口 B出入口B出入口
呢個站一共有2個出入口，分別係A同B。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
呢個站最先喺2003年嘅地鐵方案入面出現，話係3號綫嘅車站。但後嚟嘅局部修改方案入面改成4號綫嘅車站重延長至南沙一帶，位置同而家差唔多。但嗰時嗌嘅係黃閣北站。

施工
到咗2004年4月25號，車站正式俾發改委批准，話可以起得，2006年初正式開始喐手起，用咗半年時間起好。喺2006年5月，站名因為受到隔籬嘅廣汽豐田贊助而改名做廣州豐田汽車城站，但係好快引起社會質疑，話站名過長，加上改成噉嘅名會唔會太過商業化，及隔籬嘅豐田汽車城有可能會搞出站額外收費都有。後嚟地鐵方考慮到當地市民意見之後先至再次改名做黃閣汽車城站。

通車
2006年12月30號，4號綫嘅南延段開通咗之後，車站正式開放。

利用狀況
呢個站北邊隔籬係廣汽豐田汽車城，加上西南邊係蓮溪村，而且附近有好多個巴士站去到鳧洲村、汽車城西邊同蓮溪一帶地方。所以喺上落班高峰時期比較多人上落。
黃閣鎮

黃閣鎮（粵拼：wong4 gok3 zan3）係中國廣東廣州南沙區轄下嘅一個鎮，喺南沙區正北邊。呢個鎮亦係廣州嘅麒麟之鄉。
黃陵

黃陵係中國陝西延安一個縣，總面積2288平方公里，人口12萬。
馬青驊

馬青驊（簡化字：马青骅，1987年12月25號—）係中華人民共和國一賽車手。
馬降龍

馬降龍（粵拼：maa5 gong3 lung4）係廣東開平嘅行政村，喺百合鎮嘅潭江東邊嘅沖積平原位。馬降龍轄永安、南安、慶臨、河東同龍江5條村，其中最早形成嘅永安自然村喺大清乾隆年間開村。

史
初時係河灘，亦叫「豐歲蓢」，寓意年年豐收。直到大清乾隆年間，黃氏家族率先嚟到河灘開咗永安村，之後南安村同關氏嘅慶臨、河東、龍江陸續開村。中華人民共和國成立初期，永安、南安、慶臨、河東同龍江5個村合併叫馬降龍。1963、1965、1968年開平洪水導致水浸交關，附近村民來呢條村避難。2001年6月俾國務院列入全國重點文物；2006年4月攞過中國最值得鬼佬去嘅50個地方金獎；2007年6月被列入世界遺產。

概況
條村主要人口係華僑同港澳人，主要喺美國、加拿大、墨西哥同澳洲地區都有分佈。村入面嘅7間碉樓同8棟別墅都喺20世紀初起好，有啲喺1930年代起好。
馬陳志

馬陳志，香港親中派政治人物兼商界人士，中國建設銀行（亞洲）副總裁兼首席財務官。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。
馬雲

馬雲（粵拼：maa5 wan4，英文：Jack Ma，吳語讀音（杭州片）：mɑ ɦyɪn 聽，1964年9月10號—）係中華人民共和國企業家同有錢人，浙江杭州人。佢係阿里巴巴集團、淘寶網同支付寶嘅創辦人。
2014年3月份嘅美國財經雜誌《財富》公佈，佢喺「全球50位最偉大領袖」排行榜排第16。喺2014年8月份，彭博社話佢有218億美金嘅淨資產，係中國首富。

屋企人
馬雲老婆叫張瑛。佢喺杭州師範學院（今杭州師範大學）讀書嗰陣識咗馬雲。大學畢業後，馬喺杭州電子工學院（今杭州電子科技大學）教書，冇耐兩個人結婚。婚後有一個仔馬元坤同一個女。
馬鐵

馬鐵（粵拼：maa5 tit3；2世紀—212年）係三國時嘅西涼人。佢係馬騰嘅仔，同馬超係兄弟。喺曹操做咗丞相之後召馬騰入京城做官，馬鐵、馬休等馬家一家大細跟住老豆住咗喺鄴。211年，馬超聯合西涼嘅軍閥勢力反曹，打咗場潼關之戰，不過馬超兵敗，曹操就喺鄴殺佢全家，包括馬騰、馬休、馬鐵都死咗。喺《三國演義》就寫成，馬鐵跟住老豆、馬休、馬岱入京城，喺馬騰嘅反曹計劃洩漏後，馬家畀曹操滅門，其中馬鐵畀許褚殺咗，得返馬岱甩難、走咗西涼報畀馬超聽。
馬關

馬關係中國雲南文山一個縣，總面積2755平方公里，人口35萬。
龍鄉町

龍鄉町（日文：龍郷町／たつごうちょう Tatsugō chō */?，琉球文：龍郷／タチゴ Tacigo）係日本鹿兒島縣大島郡嘅一個町。
龍里

龍里係中國貴州黔南下轄嘅一個縣，有1518平方公里咁大。
龍運巴士

龍運巴士有限公司（Long Win Bus）係由載通國際控股有限公司（以前叫九龍巴士控股有限公司）全資擁有嘅巴士公司。間公司提供往返東涌/香港國際機場同新界市區嘅巴士服務。

歷史
龍運巴士由九巴喺1996年成立，用嚟競投當年運輸署招標嘅北大嶼山同埋赤鱲角新機場路線，並喺同年10月獲批來往嗰帶同埋新界區嘅巴士專營權。1997年5月22號青嶼幹線通車，龍運巴士開辦佢嘅首條巴士線E31，來往東涌市中心同埋舊荃灣碼頭。
赤鱲角機場喺1998年落成後，龍運亦開辦唔經機場後勤區直達機場嘅巴士服務。香港迪士尼樂園度假區喺2005年8月啟用後，亦開辦一條同城巴合營，往來青嶼幹線收費廣場嘅穿梭路線R8，接駁城巴同埋龍運嘅機場及北大嶼山路線，以及兩條直達迪士尼樂園度假區同埋新界嘅路線，但由於客量偏低，兩條新界線改由九巴派車行，班次更不斷削減。後來亞洲國際博覽館（機場博覽館）啟用，龍運亦會喺有節目散場之後營運兩條去屯門及沙田嘅單向路線，但因車隊數目嚴重不足，要借用九巴車行。
龍運巴士A42線

龍運巴士A42線係香港一條來往黃泥頭同機場（地面運輸中心）嘅機場巴士線，由龍運巴士經營。

史
2023年12月3號，路線開辦。
龍運巴士E43線

龍運巴士E43線 (粵拼：lung4 wan6 ba1 si2 E sei3 saam1 sin3) 係香港一條巴士線，來往粉嶺（華明）同東涌發展碼頭，途經粉嶺南、聯和墟、天平邨、清河邨、吐露港公路、青沙公路、東涌北及東涌市中心，回程繞經青衣市中心，只提供星期一至五朝早同下晝繁忙時間分別提供兩班去大嶼山同兩班去北區方向嘅服務，但係唔經機場同機場後勤區。
E43線喺2021年5月10號投入服務，試辦六個月至同年11月9號。

服務時間同班次
星期一至五：
粉嶺（華明）開：06:00、07:00
東涌發展碼頭開：17:30、18:30
星期六、日同公眾假期唔提供服務
本線設有12歲以下細路同65歲或以上老人家半價優惠。
乘客可以用現金或者八達通喺上車時畀錢，冇得找錢。

行車路線
粉嶺（華明）開經：雷鳴路、偉明街、華明路、百和路、馬會道、沙頭角公路、粉嶺樓路、馬適路、天平路、天平邨巴士總站、天平路、馬適路、掃管埔路、百和路、清曉路、保健路、粉錦公路、粉嶺公路、吐露港公路、大埔公路－沙田段、青沙公路、青衣西北交匯處、青嶼幹線、北大嶼山公路、東涌東交匯處、怡東路、迎禧路、文東路、惠東路、東涌海濱路、順東路、達東路、順東路及東涌海濱路。
東涌發展碼頭開經：東涌海濱路、順東路、達東路、順東路、東涌海濱路、惠東路、文東路、迎禧路、怡東路、東涌東交匯處、北大嶼山公路、青嶼幹線、青衣西北交匯處、青衣北岸公路、担杆山交匯處、青敬路、青衣鄉事會路、青衣路、青沙公路、城門隧道公路、大埔公路－沙田段、吐露港公路、粉嶺公路、粉錦公路、保健路、清曉路、百和路、掃管埔路、馬適路、天平路、天平邨巴士總站、天平路、馬適路、粉嶺樓路、沙頭角公路、馬會道、百和路、華明路及雷鳴路。

問題
龍運巴士一直話「A43線繁忙時間仲有剩餘載客空間」而拒絕開辦呢條線，甚至龍運推出多項同A43有關嘅轉乘優惠，務求利誘乘客放棄爭取開辦E線，喺多番爭取下，終於喺2017年提出有關E43路線嘅計劃，但係相關走線引起咗北區區議會嘅批評，因為走線幾乎避開北區主要服務範圍，龍運可能藉客量不足為由意圖喺試驗期結束後取消呢條線。

走線過長
首日第二班車0700喺華明邨開出要需時126分鐘，09:06先去到東薈城。呢條線唔行較為直接嘅大欖隧道或者屯門赤鱲角連接公路，反而用較長同朝早成日塞車嘅吐露港公路同尖山隧道，回程更加要兜入青衣，所以畀議員同網民批評。而且，呢條線喺粉嶺華明開出之後要向北繞經上水，再南行落粉嶺公路，令部分北區居民覺得「龍運巴士玩緊佢哋，超級過份」。當中，有區議員建議將呢條路線改經大欖隧道或者屯門赤鱲角隧道公路，以及增加轉乘優惠。

轉乘陷阱
有網友首日試搭呢條線報料，話佢喺青馬收費廣場冇任何去機場後勤區嘅E線轉乘優惠，要收全價，令到總車資起碼要$27.8。同九巴查證後，原來去東涌方向嘅E43線只可以同唔入機場後勤區嘅龍運巴士提供免費轉乘，即係E31、E32A、E34X同埋E34P。畀北區居民批評「龍運如此轉乘陷阱又小家又賤格」。
高智爾球

高智爾球（英文：Wiser ball）係近年嚟新興嘅運動，係將技術、策略、佈局結合埋一齊嘅球類運動。
佢冇限定乜嘢嘅場地，亦冇分男女同埋年齡嘅限制。

史
高智爾球係舊時皇室嘅運動，好睇衣着同埋禮儀，因為咁喺正式賽事之中，球員喺要穿著整齊企理嘅比賽裝束。
喺2013年3月2號就係美國正式成立咗第一屆嘅世界Wiser 運動委員會，向全世界推廣同埋介紹呢個球類嘅運動，希望能搞到普及化。
由美國開始搞推廣，而家已經推到加拿大、巴拉圭、德國、中國、台灣、香港、泰國、馬來西亞同埋越南等十幾個國家。

波
分紅同埋白兩種色,各7粒波，分別由1到7來編冧把。

比賽旗
分黃旗同埋紅旗各10支。旗面要等腰直角嘅三角形，兩邊就各長1呎，而旗桿要插咗入地面之後，露出來嘅部分高度就要2呎。

繩
用一條12米長嘅繩，或者用劃線嚟設定條「中界線」。

規則
高智爾球係以互相打中對方嘅波為主要嘅目的，一粒波被對方或我哋第一次打中就叫「初關」、第二次打中嘅話就叫「二關」，如果第三次被打中嘅話,嗰個波就要「出局」。兩隊輪流攻擊，直到任何一方沒有生波為止。

單人賽
每隊出1個球員，1個人打5個波。

雙人賽
每隊出2個球員，每人打3個波。

團體賽
正式嘅高智爾球賽係由兩隊，每隊7個球員(其中一個係隊長)，每人各揸一個波進行攻擊。以我隊嘅波打中他隊嘅波為主要目的，邊一隊先打到對方場上唔再有可做攻擊嘅波，就贏。
高曼環保獎

高曼環保獎 （Goldman Environmental Prize）係頒畀草根環保人嘅現金獎。 分別畀六個地區: 非洲、亞洲、歐洲、海島同海島國家、北美洲、 中南美洲。獎金係 125000 蚊美金，冇任何附帶條件。係環保獎之中獎金最可觀嘅。
高曼環保獎喺1990年由慈善家理查德．高曼（Richard N. Goldman）同佢過咗身嘅老婆蘿蔕．高曼（Rhoda H. Goldman）創立嘅。理查德高曼喺舊金山搞咗高曼間保險公司。而蘿蔕高曼係牛仔褲公司 Levi Strauss 嘅後人。
侯選人由世界各地環保團體同個人秘密提名，個獎由一個國際評委會選出。得獎人參加為期 10 日喺舊金山同華盛頓嘅交流訪問、頒獎禮、新聞發布會，重會一啲政治、公共政策、金融、環保領袖見面。
高曉攀

高曉攀（1985年8月2號—），河北保定人，中國80後相聲演員。細個拜馮春嶺做師，之後跟住馮寶華學藝。2003年考入中國戲曲學院相聲班。曾經喺德雲社演出，2004年退出。之後喺北京朝陽區文化館組建咗北京相聲青年劇團，一年後關閉。一度從事賣服裝、刷墻、婚禮司儀等職業。2008年5月喺北京創建咗相聲表演團體嘻哈包袱鋪。依家拍檔係尤憲超。
高朋滿座

《高朋滿座》係香港電視廣播有限公司製作嘅時裝電視劇。
高木俊

高木俊 ，係日本嘅一個男配音員。

配音作品一覽
呢個表唔完整，歡迎加料。
高木俊幸

高木俊幸（1991年5月25號—）係日本足球員，司職中場，效力浦和紅鑽。
110年代

110年代係指110年去到119年之間嗰十年。
1110年代

1110年代係指1110年去到1119年之間嗰十年。
110米跨欄

110米跨欄係田徑徑賽項目嘅一種。比賽場地由110米直道同跑道上嘅10個跨欄組成，運動員要分別跨過呢10個欄並首先衝過終點才算贏。110米跨欄係奧林匹克運動會田徑項目入面嘅男性競賽項目。
1167年

1167年係平年。

文化、藝術
南宋胡仔為佢嘅《苕溪漁隱叢話》後集作敘。
1753年

1753年係平年。

大件事
大英博物館成立。
1752年

1752年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：乾隆十七年
越南：景興十三年
朝鮮半島
英祖二十八年
檀紀：4085年
日本
寶曆二年
皇紀：2412年
佛曆：2294年 - 2295年
回曆：1165年 - 1166年
猶太曆：5512年 - 5513年
儒略曆：1751年12月21號 - 1752年12月20號
1754年

1754年係平年。

大件事
夏季，鹿耳門（今台南市安南區）風災，四千幾人遇難。台灣鎮總兵馬大用往救。
Aspet, Haute-Garonne

Aspet, Haute-Garonne係法國嘅一個市鎮，位置喺奧斯坦尼大區嘅上加龍。
Asnelles

Asnelles係法國嘅一個市鎮，位置喺卡爾華多斯。
Asnières-lès-Dijon

Asnières-lès-Dijon係法國嘅一個市鎮，位置喺黃金丘。
Asnières

Asnières係法國嘅一個市鎮，位置喺厄爾。
Asnières-la-Giraud

Asnières-la-Giraud係法國嘅一個市鎮，位置喺濱海沙藍特。
Asnières-sur-Nouère

Asnières-sur-Nouère係法國嘅一個市鎮，位置喺沙藍特。
Asnières-en-Bessin

Asnières-en-Bessin係法國嘅一個市鎮，位置喺卡爾華多斯。
1667年

1667年係平年。

文學
明末清初詩人吳偉業寫咗一篇《定園近集序》。
1667年嘅瑞典

1667年嘅瑞典係介紹瑞典喺1667年嗰陣發生過啲乜事。

大件事
1661年，Govert Camphuysen（英文：Govert Camphuysen）所畫嘅三王冠宮（中文：三王冠宮）。牆外右手邊係Lejonkulan，不過考究發現實際上Lejonkulan比畫中描繪嘅仲要大好多。
斯德哥爾摩嘅Lejonkulan（英文：Lejonkulan）落成，係斯德哥爾摩已知第二早嘅劇院。
1668年嘅瑞典

1668年嘅瑞典係介紹瑞典喺1668年嗰陣發生過啲乜事。

大件事
1月——英格蘭王國、荷蘭共和國同瑞典帝國（中文：瑞典帝國）組成三國聯盟（中文：三國聯盟 (1668年)）。
歐洲第一間中央銀行——瑞典中央銀行（中文：瑞典中央銀行）喺斯德哥爾摩成立。
隆德大學嘅東約塔社團（英文：Östgöta Nation, Lund）成立。

響呢年出世嘅人
Sven Andersson（英文：Sven Andersson (farmworker)），農夫，1691年被控同傳說生物Bergsrå（英文：Bergsrå）性交而判處死刑。
1668年

1668年係閏年。

文學
三月廿六日，明末清初詩人吳偉業寫咗一篇《修孫山人墓記》。
九月十七日，明末清初詩人吳偉業寫咗一篇《雲起樓記》。
Buellas

Buellas係法國嘅一個市鎮，位置喺安省。
Buffard

Buffard係法國嘅一個市鎮，位置喺杜。
Bucy-lès-Cerny

Bucy-lès-Cerny係法國嘅一個市鎮，位置喺埃納。
Bueil

Bueil係法國嘅一個市鎮，位置喺厄爾。
Bucéels

Bucéels係法國嘅一個市鎮，位置喺卡爾華多斯。
Budelière

Budelière係法國嘅一個市鎮，位置喺卡勒茲。
Budgie (桌面環境)

Budgie典型嘅Budgie桌面截圖，用緊Raven面板。開發者伊基·多爾蒂（Ikey Doherty）、約書亞·施特羅布爾（Joshua Strobl）及Solus項目團隊初始版本2013年12月7號， 10年之前 (2013-12-07)程式語言C, Vala作業系統搭載X11（X Window系統）的類Unix系統話多語言軟件類別桌面環境許可協議程序庫使用GNU LGPLv2.1；二進制文件使用GNU GPLv2庫github.com/BuddiesOfBudgie/budgie-desktop
Budgie 係一個獨立、免費、開源嘅桌面環境，專為 Linux 同其他類 Unix 作業系統而設計。由嚟自 Fedora、Debian、Arch Linux 等 Linux 發行版嘅貢獻者團隊組成嘅 Buddies of Budgie 組織精心開發。Budgie 嘅設計理念主打簡單、簡潔同優雅嘅用戶界面，同時提供多元化嘅方式，可以彈性地擴充或者自訂你嘅桌面環境。
同其他桌面環境例如 Cinnamon 唔同，Budgie 冇參考平台，呢就係話所有裝咗 Budgie 嘅發行版建議係預設嘅設定上，追求最適合各種用戶體驗，唔受其他桌面環境嘅影響。
唔止咁，Budgie 嘅開源性質令社群可以參與貢獻，不斷優化同擴展呢個桌面環境。呢種開放嘅合作方式促使更多創新，同時確保使用者可以享受到一個現代同高效率嘅桌面作業系統。

歷史
Budgie係由Ikey Doherty嚟創造嘅，佢係佢新嘅Linux發行版 EvolveOS 嘅預設桌面環境，最後就做名做Solus。佢嘅目的係用GNOME嘅部分組件，開發一個更輕巧同埋傳統啲嘅桌面，但係保留返當時GNOME提供嘅大部分功能。發展計劃係喺2013年12月14號 (2013-12-14)宣佈嘅，而首個公開版本係喺2014年2月17號 (2014-02-17)之後快速推出。
2015年，Budgie經歷一連串嘅版本，最後喺嗰年12月發布咗版本10，全面改用Vala編程語言寫代碼庫。呢個桌面亦迅速擴展到除咗 Solus 之外嘅其他發行版，包括2015年SparkyLinux同埋Manjaro就採用咗呢個桌面環境。2016年，Arch Linux、Ubuntu同Void Linux都跟進，而專為Ubuntu而創建嘅“remix”版本最終改名為Ubuntu Budgie，之後成為Canonical嘅官方版本。
Doherty喺26 June 2018對代碼庫提交咗最後一次代碼。之後，喺2018年10月27號 (2018-10-27)宣佈，因未知原因，Doherty停止同Solus團隊嘅溝通，令Solus（同埋Budgie）失去咗首席開發人員。Joshua Strobl，成為新成立嘅Solus核心團隊嘅成員，亦係Budgie嘅積極貢獻者，就接替Doherty離開後負責繼續發展Budgie。
喺2022年1月1號 (2022-01-01)，Strobl辭去咗Solus嘅職務，成立咗Buddies of Budgie，一個新嘅組織，致力於Budgie嘅發展，同其他活躍嘅貢獻者合作。喺呢個新組織底下，Budgie嘅發展焦點由Solus轉移到改善所有裝有Budgie嘅發行版嘅用戶體驗。呢個新組織底下嘅第一個版本係v10.6，喺2022年3月6號 (2022-03-06)公佈。
2022年期間，呢個桌面環境陸續有增量版本。喺呢段時間內，曾經停止參與Solus項目嘅貢獻者開始貢獻畀其他Linux發行版。特別係，Joshua Strobl開始貢獻畀Fedora Linux，令Budgie被納入Fedora存儲庫，同埋獲批准係Fedora 38一齊發布Fedora Budgie “spin”。
2023年就會睇到v10.7嘅推出，呢係Buddies of Budgie底下嘅第二個重要版本，同埋Budgie套裝集會被包含喺FreeBSD度 - 係第一個BSD嘅衍生版本，會提供呢個桌面 - 同埋喺NixOS。

Budgie 桌面檢視
Budgie 桌面檢視係一個軟件組件，旨在提供 Budgie 內的桌面圖標。 Budgie 桌面檢視係用 Vala 實現，同時使用 GTK 3 作為小工具。源代碼係根據 Apache License 2.0 提供。

Magpie
Magpie 係 GNOME項目 嘅 Mutter 窗口管理器 嘅分支版本，移除咗對 Wayland 嘅支援，主要旨在減輕 GNOME 堆疊升級所帶來嘅維護負擔，穩定於 Mutter API 嘅特定版本。 Magpie 係用 C 語言實現，源代碼係根據 GNU GPLv2 提供。

Budgie 控制中心
Budgie 控制中心係 GNOME 控制中心嘅分支版本，帶有 Budgie 特定嘅設置同功能，係 Budgie 嘅標準設置應用程式。 Budgie 控制中心係用 C 語言實現，同時使用 GTK 3 同 libhandy 作為小工具。源代碼係根據 GNU GPLv2 提供。

Budgie 屏幕保護程序
Budgie 屏幕保護程序係 GNOME 屏幕保護程序嘅分支版本，包含額外嘅修復同小更新，用於在系統鎖定時提供身份驗證提示。 Budgie 屏幕保護程序係用 C 語言實現，同時使用 GTK 3 作為小工具。源代碼係根據 GNU GPLv2 提供。

Budgie 背景
Budgie 背景係 Budgie 默認嘅一套背景圖片，供 Linux 發行版使用，如果它們未提供自己嘅圖片。呢套圖片完全由公有領域圖片組成。 源代碼同圖片係根據 Creative Commons Zero v1.0 許可證提供。

評價
Budgie一般而言係受到好評，評論指出佢吸引人嘅視覺設計同直觀嘅佈局。Bertel King於2018年寫道：「Budgie感覺就似係有人將GNOME嘅精華，把唔太好嘅地方去咗，設定咗啲出色嘅默認選項，然後傳送返俾世界。」不過，King亦將呢一點視為負面，寫道Budgie 「可能更似係GNOME嘅定制版本，而唔係一個獨立嘅實體。」 John Perkins形容Budgie為「一個美麗嘅桌面，旨在提供明智嘅默認值同一個漂亮嘅界面」，但對於它在除了Solus之外嘅其他發行版上有限嘅可用性表示遺憾。
Bucy-le-Long

Bucy-le-Long係法國嘅一個市鎮，位置喺埃納。
1723年

1723年係平年。

著作
清朝學者藍鼎元完成渠嘅著作《平臺史略》。
1724年

1724年係閏年。

響呢年出世嘅人
7月26號：紀曉嵐，本名紀昀，大清乾隆時期學者同官員，最高級做到禮部尚書。（1805年3月14號過世）

響呢年死嘅人
10月11號：朝鮮景宗，大朝鮮國第20位國王。（1688年11月20號出世）
1722年

1722年係平年。

大件事
4月，西方人發現復活節島。
舊曆十一月，清聖祖玄燁過身，之後由雍親王胤禛繼位，即係清世宗。
Haramont

Haramont係法國嘅一個市鎮，位置喺埃納。
Hardpack

Hardpack係香港一隊地下樂隊，主要係玩啲 Punk Rock 嘅音樂。
佢哋喺2001年組成，其後都換過幾次成員。到 2010 年，佢哋有5個成員。到2011年，KK退出hardpack，加入咗Adam同基仔。
2013年5月10號喺九展music zone搞告別騷再發佈新碟。最後成員有Kevin、Joseph、Adam同基仔，四人都因工作而暫別夾hardpack。
Harcigny

Harcigny係法國嘅一個市鎮，位置喺埃納。
Harcy

Harcy係法國嘅一個市鎮，位置喺亞丁。
Hardwell

Hardwell（荷蘭文讀音： [ˈrɔbərt fɑn də ˈkɔrpʏt]；；1988年1月7號—）係一個荷蘭DJ、唱片製作人同混音師，原名Robbert van de Corput。

筆名
Hardwell嘅筆名係嚟自佢老竇嘅諗法，佢將自己嘅姓譯作拉丁文同英文；「Cor」表示「心」，「Put」表示「好」。不過佢將「心」改作「硬」，就係令到佢個名更加動聽。
Barrême

Barrême係法國嘅一個市鎮，位置喺上普羅旺斯阿爾卑斯。
Bartherans

Bartherans係法國嘅一個市鎮，位置喺杜。
Bars, Gers

Bars, Gers係法國嘅一個市鎮，位置喺奧斯坦尼大區熱爾南部。
Barter Game 價值連城

《Barter Game 價值連城》（Barter Game）係香港電視娛樂製作嘅真人騷節目，2016年7月4號開始到9月5號逢禮拜一到二22:00-23:00喺ViuTV播。
節目主持分做三組人：梁漢文、任賢齊去茶馬古道；林二汶、駱振偉去婆羅洲；劉心悠同Eric Kwok去古巴。佢哋喺240小時行程入面，只能靠80公升行裝，用以物換物方式換旅費。
Buncey

Buncey係法國嘅一個市鎮，位置喺黃金丘。
Bulson

Bulson係法國嘅一個市鎮，位置喺亞丁。
Bungie

Bungie係美國一間電子遊戲軟件製作商，1991年成立，出名作品包括即時戰術遊戲《殺無赦系列》。
Chambon, Gard

Chambon, Gard係法國嘅一個市鎮，位置喺奧斯坦尼大區嘅加爾。
2005–06年歐洲聯賽冠軍盃

2005–06年歐洲聯賽冠軍盃係第14屆歐洲聯賽冠軍盃，亦係歐洲足協主辦嘅第51屆頂級球會賽事。決賽喺法國巴黎法蘭西運動場踢，最後西班牙嘅巴塞隆拿捧盃。
2005年嘅星架坡

2005年嘅星架坡係介紹星架坡喺2005年嗰陣發生過啲乜事。
2004年環球小姐競選

2004年嘅環球小姐競選喺2004年6月1號響厄瓜多爾嘅首都基多舉行，一共80國嘅佳麗參加咗比賽。

第啲參賽者
中國大陸嘅代表者係： 張萌（Alina Meng Zhang）
香港冇派到代表出賽。
台灣嘅代表者係： 謝宜臻（Janie Yu-Chen Hsieh）
日本嘅代表者係： 町本惠理（Eri Machimoto）
2005/06年度香港甲組足球聯賽

2005/06年度嘅香港甲組足球聯賽一共有8隊參賽。
2005年嘅澳門

2005年嘅澳門係介紹澳門喺2005年嗰陣發生過啲乜事。
2005–06年歐洲足協盃

2005–06年歐洲足協盃係第35屆歐洲足協盃，由歐洲足協主辦。決賽喺荷蘭燕豪芬踢，最後由西班牙嘅西維爾足球會攞冠軍。
2005年嘅瑞典

2005年嘅瑞典係介紹瑞典喺2005年嗰陣發生過啲乜事。
Lostanges

Lostanges係法國嘅一個市鎮，位置喺戈雷茲。
Lothey

Lothey係法國嘅一個市鎮，位置喺布禮斯大區嘅菲尼斯泰爾。
Louannec

Louannec係法國嘅一個市鎮，位置喺阿摩爾濱海。
Loubaut

Loubaut係法國嘅一個市鎮，位置喺阿列日。
Loubejac

Loubejac係法國嘅一個市鎮，位置喺多多涅。
Losne

Losne係法國嘅一個市鎮，位置喺黃金丘。
Louargat

Louargat係法國嘅一個市鎮，位置喺阿摩爾濱海。
Labalme

Labalme係法國嘅一個市鎮，位置喺安省。
Labarthe-Inard

Labarthe-Inard係法國嘅一個市鎮，位置喺奧斯坦尼大區嘅上加龍。
Laas, Gers

Laas, Gers係法國嘅一個市鎮，位置喺奧斯坦尼大區嘅熱爾。
Labarthe, Gers

Labarthe, Gers係法國嘅一個市鎮，位置喺奧斯坦尼大區嘅熱爾。
Laurabuc

Laurabuc係法國嘅一個市鎮，位置喺奧德。
Laurac

Laurac係法國嘅一個市鎮，位置喺奧德。
Laurac-en-Vivarais

Laurac-en-Vivarais係法國嘅一個市鎮，位置喺阿爾代什。
Lauren Christy

Lauren Christy（1976年11月19號—），係英國嘅女歌手、詞曲作家同音樂製作人。
Laurenan

Laurenan係法國嘅一個市鎮，位置喺阿摩爾濱海。
Lauraguel

Lauraguel係法國嘅一個市鎮，位置喺奧德。
Lauraët

Lauraët係法國嘅一個市鎮，位置喺奧斯坦尼大區嘅熱爾。
Laure-Minervois

Laure-Minervois係法國嘅一個市鎮，位置喺奧德。
Jessie J

Jessie J（1988年3月27號—），原名謝茜嘉艾倫康妮殊（英文：Jessica Ellen Cornish），係英倫唱作人，喺倫敦出世，2005年出道，2011年推出第一隻唱片《Who You Are》。

早期生活
1988年3月27號，Jessie J喺英國大倫敦紅橋倫敦自治市出世，喺紅橋倫敦自治市梅菲爾德高中讀高中。佢去過柯林表演藝術學校進修，當時佢被揀做演出十一年歷史嘅音樂劇《微風輕哨》，該劇由Andrew Lloyd Webber喺倫敦西區劇院完成。
2003年，Jessie J十五歲嗰陣，佢贏到英國傑出天才大賽嘅「最佳流行歌手」獎。16歲嗰陣，喺英國倫敦表演藝術學校（The BRIT School）讀書，並喺17歲加入女子團體靈魂深處（Soul Deep）。2006年，同Adele、Leona Lewis喺表演藝術學校同年畢業。
Jessie J罹患沃夫巴金森懷特症候群，係一種先天心律不正嘅疾病，佢話佢18歲嗰時試過一次小中風。

2010年－2012年：《Who You Are》專輯
Jessie J喺2005年開始錄佢嘅第一隻錄音室專輯，呢隻專輯喺2011年1月19號錄完。佢透露《Big White Room》會喺佢專輯入面出現，佢喺17歲嗰陣寫呢隻歌，而呢隻歌係嚟自佢11歲嗰陣嘅經歷。嗰陣佢同嗰個細路仔係同房病人，佢過世，所以就寫咗呢隻歌。Jessie J話專輯入面嘅歌《Who You Are》係佢起歌名起得最自豪嘅一隻歌，佢話隻歌係「年輕人嘅正面學習榜樣」同「我成日話自己我一半係藝人、一半係心理學家」 。隻歌喺2005年寫，嗰陣佢啱啱搬到去洛杉磯，同埋經歷緊一段孤獨同艱難嘅時刻。有隻歌叫《Sexy Silk》原本係佢嘅第一隻單曲，隻歌喺《Easy A》嘅原聲帶度出現。但係喺2010年尾 Jessie J就出咗佢第一隻單曲《Do It Like a Dude》。原本隻歌係佢同蕾哈娜去寫，因為蕾哈娜嘅作品《Rude Boy》喺嗰陣發行，而呢隻歌有部分嘅靈感都係嚟自嗰隻歌。喺發畀蕾哈娜管理團隊之前，佢就將《Do It Like a Dude》發畀小島唱片，而小島唱片就堅持將嗰隻歌做Jessie J嘅第一張單曲。呢張單曲攞到正面嘅評價。呢隻單曲喺英國單曲排行榜排第2。承接嘅單曲《Price Tag》喺2011年1月尾出。
2011年，Jessie J喺紐約市一場演唱會表演

2012年－2016年：發行《Alive》同《Sweet Talker》專輯
喺2012年1月31號，Jessie J宣佈佢已經開始咗去錄佢第二張專輯。佢亦都講咗佢想同好多藝人喺嗰年合作，可能會包埋當年同佢喺《好聲音》節目一齊做導師嘅藝人 。Jessie J被透露話CeeLo Green喺Twiiter度聯絡咗佢之後就喺錄音室同佢合作。Jessie J亦都喺Twitter上透露佢同 Diane Warren同埋有份寫《Price Tag》嘅詞曲作家Claude Kelly合作緊。
Jessie J喺2013年嘅The O2 Arena
透過Twitter嘅 微博網站，Jessie J宣佈佢第一個馬拉松式嘅巡迴演唱會叫《Nice to Meet You Tour》（之後改名做 Alive Tour因為佢第二張專輯名係《Alive》），而呢次演唱會喺2013年10月15號開始，喺2014年2月8號完。喺《Alive》專輯入面第一隻出嘅單曲《Wild》喺英國同澳洲做咗頭5最紅嘅歌。Other 喺專輯入面推出嘅其他單曲有《It's My Party》同《Thunder》。Jessie J亦都同Robin Thicke去錄DJ Cassidy嘅第一隻單曲《Calling All Hearts》。
喺2014年10月13號，佢喺英國出咗第三隻錄音室專輯《Sweet Talker》，呢隻碟最高排喺第5位。同Ariana Grande、Nicki Minaj錄嘅《Bang Bang》就係專輯入面第一隻發行嘅歌。呢隻歌喺英國單曲排行榜排第1，亦都係佢喺英國第三隻攞到第一同第七隻攞到頭五嘅歌。《Bang Bang》最初發行喺美國告示牌百強單曲榜排第六，係自2014年入榜以嚟第二高。呢隻歌亦係自《Domino》後，Jessie J喺美國榜單度第二隻排頭十嘅歌，最尾呢隻歌最高排過喺第3。喺2015年，佢取代will.i.am 做咗《 澳洲好聲音 》嘅導師同評判。喺2016 Brit Awards嘅提名，Jessie J嘅2015年單曲《 Flashlight》（電影Pitch Perfect 2嘅原聲帶）被提名做英國最佳影。喺2015年1月，佢開始Sweet Talker巡迴演唱會去宣傳佢嘅專輯。
喺2016年，Jessie J同Tha Vill參加《冰河世紀：隕石撞地球》嘅主題曲《My Superstar》試音（由Alexander Geringas同Nikki Leonti寫）)最尾呢隻歌冇單曲發行過同埋冇收入原聲帶度。

2017年－依家：《R.O.S.E.》同《歌手2018》
睇埋：歌手2018
Jessie J喺2018年表演
喺2017年8月11號，Jessie J發行新單曲《Real Deal》做M&M's嘅宣傳活動。喺9月12號，佢宣佈會出第四隻專輯《R.O.S.E.》同單曲《Think About That》，而之後喺2017年9月15號以專輯嘅先行單曲發行，第一隻單曲《Think About That》代表現實。而其他4隻喺《R.O.S.E.》入面嘅歌就陸續發行。2017年10月6號，《Not My Ex》係專輯入面第二隻出嘅單曲，隻歌代表纏住，而第三隻單曲《Queen》喺2017年11月17號發行，代表賦權。喺2017年10月，Jessie J 開始佢喺歐洲同美國嘅R.O.S.E巡迴演唱會去宣傳嚟緊會出嘅專輯。
喺2018年1月，佢參加湖南衛視《歌手2018》音樂競技節目。Jessie J攞到年度總冠軍，佢係開播以嚟第一位國際歌手攞到呢個節目嘅總冠軍，打破記錄。同時亦係往屆常規賽入面拎得最多第一名嘅參賽。
喺2018年5月，佢出咗第四隻錄音室專輯《R.O.S.E.》。呢隻專輯入面有四隻歌嘅標題係Realisations（現實）、Obsessions（纏住）、Sex（性）同埋Empowerment（賦權），之後用首字母縮略字寫做《R.O.S.E.》。呢隻專輯同佢以前做嘅波普音樂曲風唔同，呢次轉做R&B風格。喺2018年9月，Jessie J宣佈佢會出第一隻聖誕專輯《This Christmas Day》，之後佢喺2018年10月26號出咗。喺2018年12月，Jessie J確認佢會喺《The Voice Kids UK第三季》同Pixie Lott、Danny Jones同埋will.i.am以導師身份參加呢次節目。佢亦都喺Instagram直播度表示佢想寫多啲新嘅波普或靈魂音樂嘅歌。喺2019年4月，Jessie J開始喺歐洲同亞洲開始佢嘅巡迴表演。佢喺Instagram度宣佈呢次巡迴演唱會嘅名叫《The Lasty Tour》，係為咗表揚佢嘅好朋友同保鏢Dave Last喺2018年12月過世，所以有「Lasty」呢個字。

《歌手2018》
2018年1月，加盟湖南衛視《歌手2018》、為首發歌手，第8期競演因綵排後突發疾病而缺席，喺4月13號總決賽攞咗歌王。
Jeugny

Jeugny係法國嘅一個市鎮，位置喺奧布。
Jeux-lès-Bard

Jeux-lès-Bard係法國嘅一個市鎮，位置喺黃金丘。
Moca-Croce

Moca-Croce係法國嘅一個市鎮，位置喺南歌斯嘉。
Mogneneins

Mogneneins係法國嘅一個市鎮，位置喺安省。
Moinville-la-Jeulin

Moinville-la-Jeulin係法國嘅一個市鎮，位置喺中央-盧華爾山谷嘅厄爾-盧華。
Mode學園蟲繭大廈

Mode學園蟲繭大廈（日文：モード学園コクーンタワー）係日本東京都一座摩天大廈，喺新宿區，2008年落成。
維基同享有多媒體嘅嘢： Mode Gakuen Cocoon Tower
Mogues

Mogues係法國嘅一個市鎮，位置喺亞丁。
2014年

2014年係平年，元旦係禮拜三。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國一百〇三年
朝鮮半島
朝鮮民主主義人民共和國：主體一百〇三年
日本
皇紀：2674年
平成二十六年
佛曆：2556年10月1號~2557年10月11號
回曆：1435年2月28號~1436年3月9號
猶太曆：5774年4月29號~5775年4月9號

大件事
克里米亞危機。
伊拉克北部內戰。
李克強反貪。

1月
1月1號：拉脫維亞加入歐元區。
1月13號：凱里爆炸案。
1月13號到1月26號：2014年澳洲網球公開賽，李娜同埋史坦華連卡分別首次成為女單同埋男單冠軍。

2月
2月7號至2月23號：索契舉行2014年冬季奧林匹克運動會。

3月
3月1號：昆明火車站恐怖襲擊。
3月4號：廣州地鐵5號線人踩人事件。
3月8號：馬來西亞航空370號班機失事。
3月18號：臺灣開始爆發太陽花革命。
3月21號：俄羅斯正式併吞克里米亞。
3月28號：香港嘅新晚報 (免費報)宣佈即日起停刊。

4月
4月16號：世越號海難。
4月23號：馬尼拉市長埃斯特拉達、市議員洪英鐘同埋菲律賓總統府內閣部長阿爾門德拉斯喺香港就馬尼拉人質事件代表菲律賓政府向受害者同家屬「致以最悲痛嘅歉意同埋至誠嘅慰問，並對渠哋蒙受嘅痛苦表達最誠摯嘅哀悼」。

5月
5月6號：廣州火車站恐怖襲擊。
5月9號：2014年莫斯科勝利日閱兵。
5月21號：臺北捷運發生亂斬人案。

6月
6月12號至7月13號：巴西舉行2014年FIFA世界盃。
7月8號：FIFA世界盃其中一場準決賽，巴西足球代表隊畀作客嘅德國足球代表隊大炒1:7，是為明尼路之痛。
6月22號至6月29號：6.22民間全民投票。
6月30號：中國共產黨中央政治局開除原中央政治局委員兼中央軍委副主席徐才厚黨籍，移交司法機關。

7月
7月2號：學聯同學民思潮鼓動預演佔中。
7月9號：印尼舉行第三屆總統選舉。
7月15號：廣州巴士縱火案。
7月17號：馬來西亞航空17號班機失事。
7月31號：高雄石油氣爆炸。

8月
8月9號：美國發生米高布朗槍殺案。
8月16號至8月28號：南京舉行2014年夏季青年奧林匹克運動會。
8月17號：保普選反佔中大遊行。
8月31號：澳門舉行第四屆行政長官選舉，崔世安連任。
8月31號：中華人民共和國全國人民代表大會常務委員會對香港2017年政改方案決定咗相關框架。

9月
9月18號：蘇格蘭獨立公投，統派以五成五嘅票擊敗獨立派，蘇格蘭留喺英國。
9月19號至10月4號：大韓民國舉行2014年亞洲運動會。
9月28號：讓愛與和平佔領中環→雨遮革命。

11月
11月29號：2014年中華民國地方公職人員選舉。

12月
12月5號：中國共產黨中央政治局開除原中央政治局常委兼中央政法委書記周永康黨籍，移交司法機關。
12月14號：日本舉行第47屆眾議院議員總選舉。
12月15號：悉尼發生人質危機。
12月28號：印尼亞洲航空8501號班機失事。
12月28號：港鐵港島綫西延，堅尼地城及香港大學站通車。
12月31號：上海發生人踩人事故。
2013年阿富汗巴基斯坦水災

2013年阿富汗巴基斯坦水災係2013年嘅一場水災，起因係阿富汗同巴基斯坦部分地區落咗好耐雨，導致暴洪。爾次水災造成160幾人死亡。。
2013年雅安地震

雅安地震係發生響2013年4月20號當地時間上晝8點02分46秒嘅大地震，震央響中國四川省雅安市蘆山縣龍門鄉馬邊溝，黎克特制七級。呢次地震係繼2008年嘅汶川地震之後區內又一次大地震。